rejauldu/bengali-wikipedia huggingface dataset:
খলিল সাঈদ ছিলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের সদস্য ছিলেন। তিনি পশ্চিমবঙ্গ বিধানসভায় কুশমন্ডির প্রথম বিধায়ক ছিলেন।   প্রাথমিক জীবন এবং পরিবার  সাঈদ বেঙ্গল প্রেসিডেন্সির দিনাজপুর জেলার একটি বাঙালি মুসলিম পরিবারে জন্মগ্রহণ করেন।   কর্মজীবন  ১৯৬২ সালের পশ্চিমবঙ্গ বিধানসভা নির্বাচনে সৈয়দ সফলভাবে প্রতিদ্বন্দ্বিতা করেন যেখানে তিনি কুশমন্ডি বিধানসভা কেন্দ্র থেকে ভারতের কমিউনিস্ট পার্টির প্রার্থী হিসেবে প্রতিদ্বন্দ্বিতা করেন এবং কংগ্রেস রাজনীতিবিদ মহারাজা বোসকে পরাজিত করেন। তিনি ১৯৬৭ সালের পশ্চিমবঙ্গ বিধানসভা নির্বাচনে গঙ্গারামপুর বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে প্রতিদ্বন্দ্বিতা করেন, যেখানে তিনি মার্কসবাদী রাজনীতিবিদ অহিন্দ্র সরকারকে পরাজিত করেন এবং পশ্চিমবঙ্গ বিধানসভায় তার আসন পুনরুদ্ধার করেন। ১৯৬৯ সালে গঙ্গারামপুর থেকে পশ্চিমবঙ্গ বিধানসভা নির্বাচনে সাঈদ আবার প্রতিদ্বন্দ্বিতা করেন কিন্তু সরকারের কাছে হেরে যান।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:ভারতীয় সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭
থাম্ব|সেরাবির অংশ খাওয়ার জন্য প্রস্তুত করা হয়েছে  (  ),  (), বা  () হল একটি ঐতিহ্যবাহী বালিনিজ – জাভানিজ ,প্যানকেক জাতীয় জলখাবার, যা যা নারকেলের দুধ বা নারকেল ক্রিম এবং চালের গুঁড়োর  গোলা দিয়ে তৈরি হয়। এতে ইমালসিফায়ার হিসেবে কোড়ানো নারকেল যোগ করা হয়। সবচেয়ে ঐতিহ্যবাহী  মিষ্টি স্বাদের হয় কারণ এই প্যানকেক জাতীয় খাবারটি সাধারণত কিংকা () দিয়ে খাওয়া হয়। কিংকা হল সুদানিজ রন্ধনে ব্যবহৃত ঐতিহ্যবাহী একটি সোনালি-বাদামী নারকেল চিনির সিরাপ।  সেরাবির একটি নোনতা স্বাদের সংস্করনও আছে। ইন্দোনেশিয়ার বিভিন্ন প্রদেশে বিভিন্ন স্বাদ ও রন্ধন প্রনালীর বৈচিত্র্য অনুসারে বিভিন্ন ধরনের সেরাবি তৈরি হয়।Sri Owen, Indonesian Regional Food and Cookery Page 200Justine Vaisutis, Lonely Planet Publications (Firm) Indonesia Page 82   ইতিহাস  বাম|থাম্ব| সেন্ট্রাল জাভার এক সমবেত ভোজে অন্যান্য জাভানিজ খাবারের সাথে সেরাবি পরিবেশন করা হচ্ছে সেরাবির উৎপত্তির সঠিক ইতিহাস অজানা, তবে এই ঐতিহ্যবাহী খাবারগুলি সাধারণত জাভানিজ লোকধর্মীয় আচার-অনুষ্ঠানে ঈশ্বর বা জাভার স্থানীয় দেব-দেবীর প্রতি কৃতজ্ঞতা জানাতে প্রসাদ হিসাবে পরিবেশন করা হয়। এই সাংস্কৃতিক ঐতিহ্য এখনও অনুশীলিত হয় যা বোন্ডোওসোর (পূর্ব জাভা) পান্ডালুঙ্গান গ্রাম সম্প্রদায়ের মধ্যে (জাভানিজ বংশোদ্ভূত মাদুরিস)  নামে, যোগকার্তা (দক্ষিণ জাভা) জাভানি সম্প্রদায়ের মধ্যে    এবং পেমালং (কেন্দ্রীয় জাভা) জাভানি সম্প্রদায়ের মধ্যে  নামে পরিচিত। বাম|থাম্ব| বালিনিজ-জাভানিজ ধর্মীয় আচার-অনুষ্ঠানে স্থানীয় দেবতাদের জন্য নৈবেদ্য হিসাবে সেরাবি নিবেদন   রন্ধনশৈলী ও প্রকারভেদ  ডান|থাম্ব| সেরাবি রান্না ঐতিহ্যবাহী সেরাবি রন্ধন প্রনালীতে শুধুমাত্র চালের আটা, নারকেলের দুধ এবং নারকেল চিনি দিয়ে তৈরি ব্যাটার ব্যবহার করা হয় যা কাঠকয়লার আগুনে একটি ছোট মাটির পাত্রে রান্না করা হয়। কখনও কখনও এই ব্যাটার বা মিশ্রণে পান্দান পাতার রস যোগ করা হয় যাতে এতে সুগন্ধ এবং একটি সবুজ আভা যোগ হয়। রান্নার প্রক্রিয়া চলাকালীন, কখনও কখনও রাঁধুনীর পছন্দ অনু্যায়ী বিভিন্ন উপাদান ব্যাটারে যোগ করা হয়।  বর্তমানে সেরাবিতে বিভিন্ন উপাদান ব্যবহার করা হয়, যেমন সামান্য একচিমটে চিনি, কোড়ানো নারকেল, মোটা চিনাবাদাম, কলা বা কাঁঠালের টুকরো, সামান্য চকোলেট, কালো আঠালো চাল এবং অনকম। নতুন রন্ধন প্রনালীতে কোড়ানো চেডার চিজ,  গরুর মাংস, কাটা মুরগির মাংস, তাজা স্ট্রবেরি বা সসেজের টুকরো, এমনকি স্ট্রবেরি আইসক্রিমও ব্যবহার করা হয়। সেরাবির সাথে সস (বা সিরাপ ) পরিবেশন এক আধুনিক সংযোজন। সেরাবির আধুনিক রন্ধন প্রনালীতে ঐতিহ্যবাহী মিষ্টি কিনকা (সোনালী নারকেল চিনির সিরাপ), নারকেল দুধ, চকোলেট, স্ট্রবেরি বা ডুরিয়ান সিরাপ, এমনকি মেয়োনিজ বা ক্রিম পনির ব্যবহার করা হয় যা পশ্চিমী সভ্যতার প্রভাবের কারণে জনপ্রিয় হয়েছে।  আমবারাওয়াতে, সেরাবি মিষ্টি নারকেল দুধের স্যুপের সাথে পরিবেশন করা হয় যাসেরাবি এনগাম্পিন নামে পরিচিত।  সেমারাং -এ, বুবুর সেরাবি নামক একটি থালি বেশ জনপ্রিয়। এই  থালিটিতে বুবুর সামসুম নামক এক জাভানিজ পুডিং থাকে যা কিছু ছোট সেরাবি, নারকেলের দুধ এবং তরল ব্রাউন সুগার দিয়ে তৈরি হয়। এটি কলা পাতা দিয়ে তৈরি একটি পাত্রে পরিবেশন করা হয়।   তথ্যসূত্র   বিষয়শ্রেণী:চালের কেক বিষয়শ্রেণী:নারকেল ধারণকারী খাদ্য বিষয়শ্রেণী:জাপানি ভাষার লেখা থাকা নিবন্ধ
ইমিনা ফিল্মস হল একটি কানাডীয় চলচ্চিত্র পরিবেশক কোম্পানি, যা ২০২২ সালে প্রতিষ্ঠিত।Kelly Townsend, "Patrick Roy lines up financing for new distribution company". Playback, August 29, 2022.  জুন মাসে মূল কর্পোরেশন এন্টারটেইনমেন্ট ওয়ান কর্তৃক পূর্ববর্তী কোম্পানিটি বন্ধ হয়ে যাওয়ার পর, ২০২২ সালে লেস ফিল্মস সেভিলের প্রাক্তন সভাপতি প্যাট্রিক রয় এই কোম্পানিটি চালু করেন।Maxime Demers, "Les Films Séville cesse ses activités". Le Journal de Montréal, June 28, 2022. সেভিলের বন্ধ হওয়া উদ্বেগের কারণ হয়ে দাঁড়িয়েছিল কারণ কোম্পানিটি কেবেকের বাজারে চলচ্চিত্রের অন্যতম বৃহত্তম পরিবেশক ছিল, যার ফলে সাম্প্রতিক এবং ঐতিহাসিক কেবেকের অনেক চলচ্চিত্র পরিবেশক ছাড়াই ছিল;Maxime Demers, "La fin des Films Séville soulève des inquiétudes". Le Journal de Montréal, June 29, 2022. নভেম্বরে, ইমিনা সেভিলের ব্যাক ক্যাটালগ অধিগ্রহণ করে, এবং তার প্রথম নতুন চলচ্চিত্র টু ডেস বিফোর ক্রিসমাস (২৩ ডিসেম্বর) মুক্তির ঘোষণা দেয়।Kelly Townsend, "Patrick Roy’s Immina Films strikes deal with Les Films Séville". Playback, October 31, 2022.   তথ্যসূত্র    বহিঃসংযোগ      বিষয়শ্রেণী:২০২২-এ প্রতিষ্ঠিত গণমাধ্যম কোম্পানি বিষয়শ্রেণী:মন্ট্রিয়ল ভিত্তিক কোম্পানি বিষয়শ্রেণী:২০২২-এ কেবেকে প্রতিষ্ঠিত বিষয়শ্রেণী:কানাডার চলচ্চিত্র পরিবেশক
উজগেন মিনার এছাড়াও মিনারটি (তুর্কীঃ Özgön) বা উজানগ্যাড মিনার নামও পরিচিত।কিরগিজস্তানের উজগেনে মিনারটি অবস্থিত। মিনারটি ১১ শতাব্দীতে নির্মাণ করা হয়েছে। মিনারটি উজগানের প্রাচীন ধ্বংসাবশেষের একটি অংশ। মিনারের নিকটে সঠিকভাবে সংরক্ষিত তিনটি মাজার রয়েছে।   স্থাপত্য  মিনারটি ২৭.৫ মিটার (৯০ ফুট) উঁচু। মিনারের নিচের দিকের ব্যাস ৮.৫ মিটার (২৮ ফুট) এবং শীর্ষ দিকে ব্যাস ৬.২ মিটার(২০ ফুট)।  উজগেন মিনারটি ইট দিয়ে নির্মিত। মিনারের স্থাপত্যে তিনটি স্বতন্ত্র অংশ রয়েছে। নীচের অংশটি ৫ মিটার (১৬.৫ ফুট) উচ্চতার অষ্টাহা আকৃতির। মাঝের অংশটি ক্রমশঃ সরু হওয়া নলাকৃতির। উপরেরে অংশে খিলানযুক্ত জানালা এবং একটি গুম্বজ রয়েছে। গুম্বজটি পরবর্তীতে ১৯২৩ থেকে ১৯২৪ সালের মধ্যে তৈরি করা হয়েছে। মিনারটি উত্তর কিরগিজস্তানের বুরানা মিনারের সমান।   চিত্রশালা    আরও দেখুন    মিনার  প্রাচীনতম মিনারগুলির তালিকা  দীর্ঘতম মিনারগুলির তালিকা   তথ্যসূত্র   বিষয়শ্রেণী:এশিয়ার টাওয়ার বিষয়শ্রেণী:ইসলামি স্থাপত্য বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কিরগিজস্তানের দর্শনীয় স্থান বিষয়শ্রেণী:মিনার
আশীষ কুমার (জন্ম: ১৮ই জুলাই, ১৯৯৪) একজন ভারতীয় অপেশাদার বক্সার যিনি মিডলওয়েট বিভাগে প্রতিযোগিতা করেন। তিনি ২০১৯ এশিয়ান চ্যাম্পিয়নশিপে রৌপ্য পদক জিতেছিলেন। তিনি জাপানের টোকিওতে অনুষ্ঠিতব্য ২০২০ গ্রীষ্মকালীন অলিম্পিকে অংশগ্রহণের জন্যে যোগ্যতা অর্জন করেছেন।   প্রাথমিক ও ব্যক্তিগত জীবন  আশীষ ১৯৯৪ সালে ১৮ই জুলাই হিমাচল প্রদেশের মন্ডী জেলার ধোহাতু গ্রামে জন্মগ্রহণ করেছিলেন।  তাঁর পিতা ভগত রাম নামে এক কৃষক জাতীয় পর্যায়ে কাবাডি খেলতেন। কুমার বক্সিংয়ে যাওয়ার জন্য তাঁর ভাই এবং জ্যেঠতুতো ভাইদের দ্বারা অনুপ্রাণিত হয়েছিলেন।   ২০২০ সালের ফেব্রুয়ারি মাসে আশীষের বাবা অসুস্থতায় মারা যান।    কর্মজীবন  আশীষ মিডল ওয়েট বিভাগে ব্যাংককের ২০১৯ এশিয়ান অপেশাদার বক্সিং চ্যাম্পিয়নশিপে রৌপ্য পদক জিতেছিলেন।  ২০২০ এশিয়া ও ওশেনিয়া বক্সিং অলিম্পিক যোগ্যতা টুর্নামেন্টে সেমিফাইনালে পৌঁছে আশীষ ২০২০ গ্রীষ্মকালীন অলিম্পিকের জন্যে যোগ্যতা অর্জন করেছিলেন ।    তথ্যসূত্র   বিষয়শ্রেণী:মণ্ডী জেলার ব্যক্তি বিষয়শ্রেণী:ভারতীয় পুরুষ মুষ্টিযোদ্ধা বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:মিডলওয়েট মুষ্টিযোদ্ধা বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:২০২০ গ্রীষ্মকালীন অলিম্পিকের মুষ্টিযোদ্ধা
মারনদ জামে মসজিদ মারনদের কেন্দ্রস্থলে অবস্থিত।  মসজিদটির মিহরাবে চিত্রিত ইতিহাস অনুসারে, আবু সাইদ বাহাদুর খানের রাজত্বকালে ৭৩১ হিজরিতে এটি নির্মিত হয়েছিল। মিহরাবটি মসজিদের দক্ষিণ অংশে অবস্থিত এবং এটি কুরআন এর আয়াত ও কুফিক লিপি এবং স্তুকো দিয়ে অঙ্কন করা হয়েছে।  আরও দেখুন  এশিয়ার মসজিদের তালিকা  ইরানের মসজিদের তালিকা  মসজিদ  নামাজ  ইসলাম  তথ্যসূত্র  বিষয়শ্রেণী:ইরানের মসজিদ বিষয়শ্রেণী:ইসলামি স্থাপত্য বিষয়শ্রেণী:গম্বুজসহ মসজিদ বিষয়শ্রেণী:ইরানের জাতীয় কাজ বিষয়শ্রেণী:প্রধান মসজিদ
ধোকা হল শাহীন-সুমন পরিচালিত ২০০৭ সালের বাংলাদেশী মারপিটধর্মী রোমহর্ষক চলচ্চিত্র। এর কাহিনি ও সংলাপ লিখেছেন আবদুল্লাহ জহির বাবু এবং চিত্রনাট্য লিখেছেন শাহীন-সুমন। এতে শ্রেষ্ঠাংশে অভিনয় করেন মান্না, পূর্ণিমা, শায়লা ও মিশা সওদাগর।  এটি ২০০৫ সালের তামিল ভাষার গজিনী চলচ্চিত্রের বাংলাদেশী অনানুষ্ঠানিক পুনর্নির্মাণ। ১০ম মেরিল-প্রথম আলো পুরস্কারে শাহীন-সুমন পরিচালক যুগল এই চলচ্চিত্র পরিচালনার জন্য সমালোচক শাখায় শ্রেষ্ঠ চলচ্চিত্র পরিচালক এবং পূর্ণিমা শ্রেষ্ঠ চলচ্চিত্র অভিনেত্রী বিভাগে পুরস্কৃত হন।  কুশীলব   মান্না - জাহিদ জুবায়ের  পূর্ণিমা - বন্যা চৌধুরী  শায়লা - ঈশিতা  মেহেদী - শিমুল  মিশা সওদাগর - ইদ্রিস  আজহারুল ইসলাম খান  আবু সাঈদ খান  রাজু সরকার  আরজু খান  কমল পাটেকর  গুলজার খান  হায়দার  স্বপ্না  প্রিয়া  তানিয়া  জেসমিন  কেয়া  শিলা  সিরাজ হায়দার - পুলিশ কর্মকর্তা  সুশান্ত  নাসির  কালেখা  কে কে শামীম  সৈয়দ আক্তার আলী - অন্ধ ব্যক্তি  সোহেল  সঙ্গীত ধোকা চলচ্চিত্রের সঙ্গীত পরিচালনা করেছেন ইমন সাহা এবং গীত রচনা করেছেন কবির বকুল। গানে কণ্ঠ দিয়েছেন রিজিয়া পারভীন, পলাশ, অনিমা ডি কস্টা, রূপম, আরিফ ও মিমি।  পুরস্কার ১০ম মেরিল-প্রথম আলো পুরস্কার  বিজয়ী: শ্রেষ্ঠ চলচ্চিত্র পরিচালক - শাহীন-সুমন  বিজয়ী: শ্রেষ্ঠ চলচ্চিত্র অভিনেত্রী - পূর্ণিমা  তথ্যসূত্র  বহিঃসংযোগ       বিষয়শ্রেণী:২০০৭-এর চলচ্চিত্র বিষয়শ্রেণী:২০০০-এর দশকের মারপিটধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
স্পেশাল অপসফ্রেমহীনপ্রচারমূলক পোস্টারধরনঅ্যাকশন গুপ্তচরবৃত্তি থ্রিলারনির্মাতা নীরজ পাণ্ডেকাহিনি নীরজ পাণ্ডে  দীপক কিংরানী  বেনজির আলী ফিদা পরিচালক নীরজ পাণ্ডে  শিবম নায়ারঅভিনয়ে কে কে মেনন  বিনয় পাঠক  করণ ট্যাকার  বিপুল গুপ্ত  মুজামিল ইব্রাহিম  সানা খান  মেহের ভিজ  সাইয়ামি খের  দিব্যা দত্ত  রেবতী পিল্লাই  সাজ্জাদ ডেলফ্রোজসুরকারঅদ্বৈত নেমলেকারউৎস দেশভারতমূল ভাষাহিন্দিমরশুমের সংখ্যা</abbr>১পর্বের সংখ্যা</abbr>৮ ( পর্বের তালিকা )প্রোডাকশনপ্রযোজকশীতল ভাটিয়াপ্রোডাকশন স্থানগুলি ভারত  তুরস্ক  আজারবাইজান  জর্ডানসিনেমাটোগ্রাফি সুধীর পলসনে  অরবিন্দ সিংসম্পাদকপ্রবীণ কাঠিকুলথদৈর্ঘ্য৪৪-৫৫ মিনিটপ্রযোজক কোম্পানিফ্রাইডে স্টোরিওটেলারসপরিবেশকস্টার ইন্ডিয়ামুক্তিমূল নেটওয়ার্কডিজনি+হটস্টারছবির ফরম্যাটএইচডি টিভি ১০৮০আইপ্রথম প্রকাশ১৭ মার্চ ২০২০ ( 2020-03-17 )কালানুক্রমসম্পর্কিত সিরিজস্পেশাল অপস ১.৫: হিম্মত স্টোরি  স্পেশাল ওপিএস হলো হটস্টার স্পেশালসের জন্য একটি ভারতীয় হিন্দি-ভাষার অ্যাকশন গুপ্তচরবৃত্তি থ্রিলার ওয়েব সিরিজ, নীরজ পাণ্ডে দ্বারা নির্মিত এবং পরিচালিত সহ-পরিচালকের দায়িত্ব সামলেছেন শিবম নায়ারের। পাণ্ডে ডিজিটাল প্ল্যাটফর্মে এই ওয়েব সিরিজ মুক্তির জন্য ফ্রাইডে স্টোরিটেলারস সাথে কাজ করেছেন।  এতে কে কে মেনন হিম্মত সিং চরিত্রে অভিনয় করেছেন। হিম্মত সিং রিসার্চ অ্যান্ড অ্যানালাইসিস উইংয়ের একজন সদস্য।  পাঁচজন এজেন্টদের নিয়ে একটি দল গঠন করা হয়েছিল। এর উদ্দেশ্য ছিল একজন ব্যক্তিকে খুঁজে বের করা, যিনি ভারতে সংঘটিত বিভিন্ন সন্ত্রাসী হামলার মূল পরিকল্পনাকারী।  নীরজ পাণ্ডে ২০১০ সালের শেষের দিকে স্ক্রিপ্টের পরিকল্পনা করেছিলেন। এবং ভেবেছিলেন সিরিজটি স্টার প্লাসে সম্প্রচারিত হবে। কিন্তু পরবর্তীতে যা বাস্তবায়িত হয়নি।পরে তিনি আগস্ট ২০১৯-এ প্রকল্পটি নিয়ে ভাবনাচিন্তা শুরু করেন।সিরিজটির মূল শুটিং হয়েছে ভারতে। তাছাড়া বেশ কিছু দৃশ্য তুরস্ক, জর্ডান, সংযুক্ত আরব আমিরাত এবং আজারবাইজানে চিত্রায়িত করা হয়েছে। সিনেমাটোগ্রাফি এবং সম্পাদনা পরিচালনা করেছিলেন সুধীর পালসানে, অরবিন্দ সিং এবং প্রবীণ কাঠিকুলথ। আর অদ্বৈত নেমলেকার ব্যাকগ্রাউন্ড স্কোর রচনা করেছিলেন।  স্পেশাল অপস হটস্টারে 17 মার্চ ২০২০ সালে মুক্তি পায়।  সিরিজটি সমালোচকদের কাছ থেকে ইতিবাচক প্রতিক্রিয়া পেয়েছে এটি ফিল্মফেয়ার ওটিটি পুরষ্কারেও আটটি মনোনয়ন পেয়েছে, যার মধ্যে দুটি জিতেছে। ২০২০ সালের এপ্রিলে আনুষ্ঠানিকভাবে সিরিজের একটি দ্বিতীয় মৌসুম ঘোষণা করা হয়েছিল।    প্রিমাইজ  সিরিজটি রিসার্চ অ্যান্ড অ্যানালাইসিস উইং- এর হিম্মত সিং (মেনন) অনুসন্ধান করে জানতে পারন যে বিভিন্ন সন্ত্রাসী হামলার ক্ষেত্রে একই ধরনের নিদর্শন খুঁজে পান এবং নিশ্চিত হন যে সমস্ত আক্রমণের পিছনে একজন একক ব্যক্তি রয়েছে। বিশ্বের বিভিন্ন প্রান্তে বসবাসকারী তার পাঁচজন এজেন্টে রয়েছেন তার গঠিত টাস্কফোর্স টিমে। তারা মাস্টারমাইন্ডকে ধরার লক্ষ্য নিয়েছিল।  গল্পটি গত দুই দশকে ভারত কর্তৃক গৃহীত কয়েকটি গুপ্তচর মিশনের উপর নির্ভর করে লেখা হয়েছে।    তথ্যসূত্র   বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় অ্যাকশন টেলিভিশন ধারাবাহিক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক বিষয়শ্রেণী:টেলিভিশনে সন্ত্রাস বিষয়শ্রেণী:কল্পকাহিনীতে রিসার্চ অ্যান্ড অ্যানালাইসিস উইং বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান বিষয়শ্রেণী:ভারতীয় রোমাঞ্চকর টেলিভিশন ধারাবাহিক
টিসিপি/আইপি মডেল (RFC 1122) অ্যাপ্লিকেশন লেয়ারডিএইচসিপি ডিএনএস এফটিপি গোফার এইচটিটিপি আইম্যাপ৪ আইআরসি এনএনটিপি এক্সএমপিপি পপ৩ আরটিপি সিপ এসএমটিপি এসএনএমপি এসএসএইচ টেলনেট আরপিসি আরটিসিপি আরটিএসপি টিএলএস (ও এসএসএল) এসডিপি সোপ জিটিপি স্টান এনটিপি বিজিপি আরটিপি  (more) ট্রান্সপোর্ট লেয়ার টিসিপি ইউডিপি ডিসিসিপি এসসিটিপি আরএসভিপি ইসিএন (more) ইন্টারনেট লেয়ার আইপি (আইপিভি৪ আইপিভি৬) ICMP ICMPv6 IGMP IPsec(more) Link Layer ARP RARP NDP OSPF IS-IS Tunnels   Device Drivers  Media Access Control (more)  IPstack  el::
শহীদ এস এম ইমদাদুল হক (জন্ম: ১৯৪৬ - মৃত্যু: ৭ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ৩৩।    জন্ম ও শিক্ষাজীবন  এস এম ইমদাদুল হকের বাড়ি গোপালগঞ্জ জেলার সদর উপজেলার মধুমতী নদীতীরবর্তী মাটলা গ্রামে। পাঁচ ভাই ও দুই বোনের মধ্যে তিনি ষষ্ঠ। এ পরিবারের চার ভাই মুক্তিযোদ্ধা। তার বাবার নাম আবদুল মালেক এবং মায়ের নাম রওশন নেছা। ইমদাদুল হক অবিবাহিত।   কর্মজীবন  ১৯৭১ সালে এস এম ইমদাদুল হক ছিলেন পশ্চিম পাকিস্তানে। তিনি চাকরি করতেন সেনাবাহিনীতে। বাংলাদেশে মুক্তিযুদ্ধ শুরু হলে তিনি সিদ্ধান্ত নেন যুদ্ধে যোগ দেয়ার। সহকর্মী বাঙালি কয়েকজনের সঙ্গে এ ব্যাপারে কথা বলেন এবং মে মাসের তৃতীয় সপ্তাহে একদিন তারা ১২ জন একসঙ্গে পালিয়ে ভারতে যান। এস এম ইমদাদুল হককে নিয়মিত মুক্তিবাহিনীর অষ্টম ইস্ট বেঙ্গল রেজিমেন্টে অন্তর্ভুক্ত করা হয়। তিনি প্রথমে যুদ্ধ করেন ১১ নম্বর সেক্টর এলাকায়, পরে জেড ফোর্সের অধীনে বৃহত্তর সিলেট অঞ্চলে। কয়েকটি যুদ্ধে যথেষ্ট সাহস ও রণকৌশল প্রদর্শন করেন।    মুক্তিযুদ্ধে ভূমিকা  ১৯৭১ সালের ৭ নভেম্বর মৌলভীবাজার জেলার ধামাই চা-বাগানে ছিল পাকিস্তানি সেনাবাহিনীর শক্ত একটি ঘাঁটি। সেপ্টেম্বর পর্যন্ত বৃহত্তর সিলেট অঞ্চলে মুক্তিবাহিনীর স্বল্প তৎপরতার কারণে পাকিস্তানি সেনাবাহিনী এই এলাকায় ব্যাপক আধিপত্য বিস্তার করে। ভৌগোলিক অবস্থানগত কারণে ধামাই চা-বাগানের অবস্থান ছিল গুরুত্বপূর্ণ। এ জন্য ধামাই চা-বাগানে আক্রমণ করা, চা-বাগানের দখল নেওয়া মুক্তিবাহিনীর জন্য অপরিহার্য হয়ে পড়ে। আর ধামাই চা-বাগানে আক্রমণের দায়িত্ব পড়ে এস এম ইমদাদুল হকের ওপর। ৭ নভেম্বর রাতে তার নেতৃত্বে প্রায় ১০০ মুক্তিযোদ্ধা সীমান্ত অতিক্রম করে চা-বাগান থেকে দূরে এক স্থানে তিন ভাগে বিভক্ত হয়ে অবস্থান নেন। আক্রমণের নির্ধারিত সময় ছিল ভোররাত। আক্রমণ শুরুর আগে কয়েকজন মুক্তিযোদ্ধাকে সঙ্গে নিয়ে তিনি এগিয়ে যান পাকিস্তানিদের অবস্থান নিজ চোখে দেখার জন্য। এ সময় বাগানে থাকা কয়েকটি কুকুর ডেকে উঠলে পাকিস্তানিরা তাদের উপস্থিতি টের পেয়ে সঙ্গে সঙ্গে গুলি শুরু করে। তার সঙ্গে থাকা মুক্তিযোদ্ধারাও পাল্টা গুলি করেন। তিনি নিজে পাকিস্তানি ক্যাম্প লক্ষ্য করে গ্রেনেড ছোড়েন। শুরু হয়ে যায় তীব্র গোলাগুলি।  এর মধ্যে দূরে থাকা সহযোদ্ধারাও তাদের সঙ্গে যোগ দেন। ইমদাদুল হক সামনে থেকে নেতৃত্ব দেওয়ার পাশাপাশি সাহসিকতার সঙ্গে যুদ্ধ করছিলেন। একপর্যায়ে কয়েকজন সহযোদ্ধাকে নিয়ে ঢুকে পড়েন পাকিস্তানি অবস্থানের একদম ভেতরে। এ সময় আহত হন তার এক সহযোদ্ধা। তাকে উদ্ধার করতে তিনি নিজেই এগিয়ে যাচ্ছিলেন। আর ঠিক তখনই গুলি এসে লাগে তার বুকে। সঙ্গে সঙ্গে তিনি মাটিতে লুটিয়ে পড়েন। শহীদ হন এই সাহসী যোদ্ধা। সে দিন যুদ্ধে আরও দুজন শহীদ হন। পরে মুক্তিযোদ্ধারা তার এবং অন্য দুই সহযোদ্ধার মরদেহ উদ্ধার করে সমাহিত করেন ভারতের ত্রিপুরা রাজ্যের চল্লিশধন কদমতলায়।    পুরস্কার ও সম্মাননা   বীর উত্তম   পাদটীকা      তথ্যসূত্র    বহি:সংযোগ   বিষয়শ্রেণী:বীর উত্তম বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৭১-এ মৃত্যু বিষয়শ্রেণী:১৯৪৬-এ জন্ম বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশ সেনাবাহিনীর অফিসার
ফুসবল-ক্লাব আউগসবুর্গ ১৯০৭ ইভি (সাধারণত ফুসবল-ক্লাব আউগসবুর্গ ১৯০৭, ফুটবল ক্লাব আউগসবুর্গ, এফসি আউগসবুর্গ () অথবা শুধুমাত্র আউগসবুর্গ নামে পরিচিত) হচ্ছে আউগসবুর্গ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০৭ সালের ৮ই আগস্ট তারিখে প্রতিষ্ঠিত হয়েছে। এফসি আউগসবুর্গ তাদের সকল হোম ম্যাচ আউগসবুর্গের ডাব্লিউডাব্লিউকে এরিনায় খেলে থাকে; যার ধারণক্ষমতা হচ্ছে ৩০,৬৬০। বর্তমানে এই ক্লাবের ম্যানেজারের দায়িত্ব পালন করছেন হেইকো হেরলিখ এবং সভাপতির দায়িত্ব পালন করছেন ক্লাস হফমান। ওলন্দাজ রক্ষণভাগের খেলোয়াড় জেফ্রি ফাউলেউ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি আউগসবুর্গ এপর্যন্ত ২০টি শিরোপা জয়লাভ করেছে; যার মধ্যে ২টি রেগিওনাললিগা জুড, ৫টি বায়ার্নলিগা এবং ১৩টি শোয়াবেন কাপ শিরোপা রয়েছে।  অর্জন লীগ  ২. বুন্দেসলিগা  রানার-আপ: ২০১০–১১  রেগিওনাললিগা জুড (২য়–৩য়)  চ্যাম্পিয়ন: ১৯৭৩–৭৪, ২০০৫–০৬  বায়ার্নলিগা (৩য়–৪র্থ)  চ্যাম্পিয়ন: ১৯৭২–৭৩, ১৯৭৯–৮০, ১৯৮১–৮২, ১৯৯৩–৯৪, ২০০১–০২  রানার-আপ: ১৯৮৪–৮৫  কাপ  শোয়াবেন কাপ (৩–৫)  চ্যাম্পিয়ন: (১৩) ১৯৬৮–৬৯, ১৯৬৯–৭০, ১৯৭০–৭১, ১৯৭১–১৯৭২, ১৯৭৯–৮০, ১৯৮৫–৮৬, ১৯৮৭–৮৮, ১৯৯২–৯৩, ১৯৯৫–৯৬, ১৯৯৮–৯৯, ২০০১–০২, ২০০৩–০৪, ২০০৪–০৫  রানার-আপ: ১৯৯১–৯২  তথ্যসূত্র  আরও পড়ুন  বহিঃসংযোগ     ভেস্টফুসবল.ডিই-এ এফসি আউগসবুর্গ   বিষয়শ্রেণী:ফুটবল ক্লাব আউগসবুর্গ বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৯০৭-এ জার্মানিতে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
শিল্ডস গেজেট, ১৮৪৯ সালে প্রতিষ্ঠিত একটি দৈনিক পত্রিকা। এটি যুক্তরাজ্যের প্রাচীনতম প্রাদেশিক সন্ধ্যা সংবাদপত্র হিসাবে পরিচিত ছিল।    এটি মূলত একটি সাপ্তাহিক কাগজ হিসাবে প্রতিষ্ঠিত হয়েছিল - নর্থ এন্ড সাউথ শিল্ডস গেজেট এন্ড নর্থামবারল্যান্ড এন্ড ডারহাম অ্যাডভাটাইজার - তবে ১৮৫৫ সালে স্ট্যাম্প ডিউটি বাতিল হওয়ার পরে এটি একটি দৈনিক সন্ধ্যা পত্রিকায় পরিণত হয়েছিল।  পরে এটি শিল্ডস গেজেট এবং শিপিং টেলিগ্রাফ হয়ে ওঠে।   এটি এখন নর্থ ইস্ট প্রেসের একটি অংশ, জনস্টন প্রেসের একটি বিভাগ, এবং কাগজটি ১৯৯২ সালের পর থেকে সুন্দরল্যান্ডের পেনিওয়েলে সুন্দরল্যান্ড ইকো প্রেসগুলিতে ছাপা হয়েছে। জুলাই ২০১২ সালে এর বেশিরভাগ সাংবাদিক, ক্রীড়া ও সম্পাদনা কর্মীরা সন্দরল্যান্ড ইকোতে একটি নতুন ভিত্তিতে চলে আসে। North-East daily newspapers' offices to be closed - Journalism News from HoldtheFrontPage   কাগজটি পুরো দক্ষিণ টাইসাইড জুড়ে রয়েছে। ডিসেম্বর ২০১০ থেকে জুন ২০১১ সময়কালে এর দৈনিক গড় সঞ্চালন ছিল ১৫,১৬১ অনুলিপি।     তথ্যসূত্র    বহিঃসংযোগ    শিল্ডস গেজেট ওয়েবসাইট   বিষয়শ্রেণী:টাইন অ্যান্ড ওয়ারের সংবাদপত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৮৪৯-এ ইংল্যান্ডে প্রতিষ্ঠিত বিষয়শ্রেণী:১৮৪৯-এ প্রতিষ্ঠিত প্রকাশনা বিষয়শ্রেণী:জনস্টন প্রেস কর্তৃক প্রকাশিত সংবাদপত্র বিষয়শ্রেণী:যুক্তরাজ্যের দৈনিক সংবাদপত্র
right|180px মোস্তফা কামাল আতাতুর্ক (১৯ মে ১৮৮১ (ধারণা) - ১০ নভেম্বর ১৯৩৮) ছিলেন উসমানীয় সামরিক কর্মকর্তা, বিপ্লবী রাজনীতিক, লেখক এবং তুরষ্কের প্রথম রাষ্ট্রপতি। তিনি আধুনিক তুর্কি প্রজাতন্ত্রের প্রতিষ্ঠাতা।  প্রথম বিশ্বযুদ্ধের সময় আতাতুর্ক একজন সামরিক কর্মকর্তা ছিলেন।প্রথম বিশ্বযুদ্ধে উসমানীয় সাম্রাজ্যের পরাজয়ের পর তুরস্কের স্বাধীনতা যুদ্ধে তিনি তুর্কি জাতীয় আন্দোলনের নেতৃত্ব দেন। আঙ্কারায় একটি অন্তর্বর্তীকালীন সরকার প্রতিষ্ঠা করেন এবং এর মাধ্যমে তিনি মিত্রশক্তির প্রেরিত বাহিনীকে পরাজিত করেন। তার সামরিক অভিযানের ফলে তুরস্ক স্বাধীনতা লাভ করে। আতাতুর্ক এরপর রাজনৈতিক, অর্থনৈতিক ও সাংস্কৃতিক সংস্কার কার্যক্রম শুরু করেন। সাবেক উসমানীয় সাম্রাজ্যকে একটি আধুনিক, পশ্চিমা ও ধর্মনিরপেক্ষ জাতিরাষ্ট্রে রূপান্তর এই সংস্কারের উদ্দেশ্য ছিল। আতাতুর্কের সংস্কার আন্দোলনের মূলনীতির উপর আধুনিক তুরস্ক প্রতিষ্ঠিত। তার মতবাদ কামালবাদ নামে পরিচিত। আরও পড়ুন >>
শেখ আবদুস সালাম (জন্ম:১২ জুলাই ১৯৪০ - মৃত্যু: ১৩ মে ১৯৭১) একজন বাঙালি শিক্ষাবিদ ও শহীদ বুদ্ধিজীবী যিনি বাংলাদেশের মুক্তিযুদ্ধে শহীদ হন।   জন্ম ও প্রথমিক জীবন  শেখ আবদুস সালাম ১২ জুলাই ১৯৪০ সালে ব্রিটিশ ভারতের পূর্ব বাংলার নড়াইলের কালিয়ার বিলবাওচ গ্রামে (বর্তমান বাংলাদেশ) জন্মগ্রহণ করেন। তার পিতার নাম শেখ আবদুল গফুর ও মাতার নাম ফুলজান নেছা।   শিক্ষা জীবন  শেখ আবদুস সালাম কালিয়া উচ্চ বিদ্যালয় থেকে  ১৯৫৬ সালে ম্যাট্রিকুলেশন এবং নড়াইল ভিক্টোরিয়া কলেজ থেকে  ১৯৫৮ সালে ইন্টারমিডিয়েট পাস করেন। খুলনা বিএল কলেজ থেকে তিনি ১৯৬০ সালে বিএ ডিগ্রি পাস করেন। ঢাকা বিশ্ববিদ্যালয়ের ইংরেজি সাহিত্য বিভাগে তিনি ১৯৬৯ সালে এমএ ক্লাসে ভর্তি হয়ে ১৯৭১ সালে শেষ পর্বের পরীক্ষার সময় আন্দোলনের কারণে পরীক্ষা স্থগিত হলে আইন কলেজ খুলনা থেকে বিএল ও বিএড ডিগ্রি লাভ করেন ঢাকা টিচার্স ট্রেনিং কলেজ থেকে। তিনি সাহিত্য, শিক্ষা ব্যবস্থা ও ইংরেজি ভাষা বিষয়ে ডিপ্লোমা কোর্স সম্পন্ন করেন।   কর্মজীবন  শেখ আবদুস সালাম নওয়াগ্রাম ইউনাইটেড একাডেমীতে ১৯৬০ সালে প্রধান শিক্ষক হয়ে কর্মজীবন শুরু করেন। বড়দিয়া উচ্চ বিদ্যালয় ও বেন্দা ইউনিয়ন ইনস্টিটিউশনে প্রধান শিক্ষক হিসেবেও তিনি দায়িত্ব পালন করেন। তিনি কালিয়া বহুমুখী উচ্চ বিদ্যালয়ে প্রধান শিক্ষক নিযুক্ত হন ১৯৬৭ সালে।   রাজনৈতিক জীবন  শেখ আবদুস সালাম ছাত্র রাজনীতি দিয়েই রাজনীতিতে  জড়িত হন। ১৯৬৯ সালে ঢাকা বিশ্ববিদ্যালয়ে তিনি আইয়ুব বিরোধী আন্দোলনে অংশগ্রহণ করেন। এই অপরাধে ১৯৭০ সালে তাকে কারাগারে যেতে হয়। তিনি ছিলেন কালিয়া উপজেলা শাখা আওয়ামী লীগের সাধারণ সম্পাদক এবং কালিয়ায় প্রথম বাংলাদেশের পতাকা উত্তোলন হয় তার নেতৃত্বে। কালিয়ায় মুক্তিবাহিনী সংগ্রাম পরিষদ তার নেতৃত্বেই গঠিত হয়।   স্বাধীনতা যুদ্ধ ও হত্যা  শেখ আবদুস সালামকে মে ১৯৭১ সালে পাকিস্তানি বাহিনী গ্রেফতার করে যশোর সেনানিবাসে নিয়ে যায় এবং ১৩ মে ১৯৭১ সালে হত্যা করে।   আরও দেখুন    ১৯৭১ বাংলাদেশে গণহত্যা  রাজাকার  পাকিস্তান সেনাবাহিনী   তথ্যসূত্র    বহিঃসংযোগ    শেখ আবদুস সালাম – বাংলাপিডিয়া থেকে নেয়া  বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বুদ্ধিজীবী বিষয়শ্রেণী:১৯৪০-এ জন্ম বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:মুক্তিবাহিনীর কর্মকর্তা বিষয়শ্রেণী:নড়াইল সরকারি ভিক্টোরিয়া কলেজের প্রাক্তন শিক্ষার্থী বিষয়শ্রেণী:সরকারি ব্রজলাল কলেজের প্রাক্তন শিক্ষার্থী বিষয়শ্রেণী:সরকারি টিচার্স ট্রেনিং কলেজ, ঢাকার প্রাক্তন শিক্ষার্থী বিষয়শ্রেণী:১৯৫৬-এ জন্ম বিষয়শ্রেণী:নড়াইল জেলার ব্যক্তি
লোকমানপুর রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলওয়ে স্টেশন।  অবস্থান লোকমানপুর রেলওয়ে স্টেশন আব্দুলপুর-পুরনো মালদা লাইনের আব্দুলপুর-রাজশাহী অংশে অবস্থিত।  ইতিহাস সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের স্টেশন হিসাবে লোকমানপুর রেলওয়ে স্টেশন চালু হয়।  পরিষেবা লোকমানপুর রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বনলতা এক্সপ্রেস পদ্মা এক্সপ্রেস ধুমকেতু এক্সপ্রেস সিল্কসিটি এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস বরেন্দ্র এক্সপ্রেস তিতুমীর এক্সপ্রেস ঢালারচর এক্সপ্রেস উত্তরা এক্সপ্রেস মহানন্দা এক্সপ্রেস রাজশাহী এক্সপ্রেস রাজশাহী কমিউটার ও কিছু  লোকাল ট্রেন।  সম্পর্কিত নিবন্ধ উত্তরা গণভবন  তথ্যসূত্র  বিষয়শ্রেণী:নাটোর জেলার রেলওয়ে স্টেশন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০২:২৬, ১৩ অক্টোবর ২০২২ (ইউটিসি) উত্তর রাঙ্গুনিয়া সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য নয়। মোঃ মারুফ হাসান (আলাপ) ১০:২৫, ৬ অক্টোবর ২০২২ (ইউটিসি)    ≈ ফারহান  «আলাপ» ১২:২৭, ৬ অক্টোবর ২০২২ (ইউটিসি)  মুছুন উল্লেখযোগ্য প্রতিষ্ঠান নয়। উল্লেখযোগ্যতার সাধারণ নীতিমালাতেও উত্তীর্ণ নয়। অসংজ্ঞায়িত (আলাপ) ১৯:৪৮, ৬ অক্টোবর ২০২২ (ইউটিসি)   পূর্বের একটি আলোচনায়, কোনও বিশেষত্ব্ব না থাকলে প্রাথমিক বিদ্যালয়ের নিবন্ধগুলো মুছার সিদ্ধান্ত হয়েছিল। ≈ MS Sakib  «আলাপ»  ২২:১৬, ৯ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।